Puerto Berijas
Puerto Berijas (isp. Puerto Berrío) – miestas Kolumbijoje, Antiokijos departamento rytuose, 130 km į šiaurės rytus nuo Medeljino, Magdalenos kairiajame krante. Svarbus transporto mazgas. Yra upių uostas, per kurį iš Medeljino išvežama kava, audiniai ir kiti gaminiai. Praeina Santa Martos–La Dorados geležinkelis, plentai į Medeljiną, Bukaramangą, naftotiekių mazgas. Cemento pramonė. Apylinkėse laužiamas marmuras.